OneCoin

OneCoin on dubailaisen OneCoin Ltd- sekä belizeläisen OneLife Network Ltd -nimisten offshore-yritysten alla toimiva, Bulgariasta johdettu kryptovaluuttaa esittävä pyramidihuijaus. Lähes 25 000 suomalaista on ollut osallisena OneCoin-pyramidihuijauksessa ja sijoittanut siihen jopa 40 miljoonaa euroa.

OneCoiniin on sijoittanut rahojaan yli kolme miljoonaa ihmistä eri puolilla maailmaa. Rahaa on sijoitettu maailmanlaajuisesti vähintään 3,4 miljardia, mutta mahdollisesti jopa 15 miljardia euroa.

OneCoinin kahden ensimmäisen toimintavuoden aikana lähes 25 000 suomalaista sijoitti rahojaan OneCoiniin. Vuoteen 2016 mennessä suomalaisten sijoittama rahasumma oli noin 40 miljoonaa euroa.

Marraskuussa 2019 OneCoin jatkoi edelleen toimintaansa Afrikan ja Aasian maissa. Yhtiön on kerrottu toimivan edelleen vuonna 2022 ja houkuttelevan lisää sijoittajia Latinalaisessa Amerikassa, Aasiassa ja Romaniassa.

 Toiminta 

OneCoin Ltd -yhtiön perustaja on bulgarialainen Ruža Ignatova, (s. 30. toukokuuta 1980). Ignatova on ollut kateissa lokakuusta 2017 lähtien. Hän katosi mukanaan ainakin 500 miljoonan dollarin varat. Ignatova on yksi FBI:n ja Europolin kymmenestä etsityimmistä henkilöistä. Häntä koskevista tiedoista on luvattu 100 000 dollarin palkkio.

Iganatovan kadottua OneCoinia alkoi johtaa hänen veljensä Konstantin Ignatov. Konstantin Ignatov pidätettiin maaliskuussa 2019. Marraskuussa 2019 Konstantin Ignatov myönsi OneCoinin olleen huijaus.

Yhtiön mukaan heidän liiketoimintansa on koulutuspakettien myyntiä ja jakelua. Koulutus on e-kirja ja videomateriaalimuotoista. OneCoinin myymät koulutusmateriaalit ovat Petteri Järvisen mukaan pitkälti muista kirjoista kopioituja. Koulutuspaketin ostaja saa optioita kryptovaluutan louhimiseen, ja optioiden määrä riippuu ostetun paketin hinnasta. Jäsenet voivat saada palkkioita suosittelemalla toimintaa muille. Verkostomarkkinoinnin tapaan palkkio on 10 prosenttia. Kalleimmat paketit maksavat jopa 25 000 euroa.

OneCoinia markkinoidaan kryptovaluuttana ja bitcoinin kilpailijana, ja sen markkinointi perustuu suuriin tuotto-odotuksiin, jotka ovat kuitenkin vain arvauksia.

 Viranomaisten toimia 
Bulgarian Sofiassa paikalliset viranomaiset järjestivät 19. tammikuuta 2018 OneCoinin toimiston ratsian. Apuna ratsiassa oli myös Saksan viranomaisia sekä Europol. OneCoinin toimiston lisäksi poliisi ratsasi useita OneCoiniin kytköksissä olevia yrityksiä. OneCoinin palvelimet ja muuta materiaalia takavarikoitiin sekä ainakin 50 ihmistä kuulusteltiin asian osalta. Pyyntö ratsialle tuli Saksan viranomaisilta, jossa OneCoin on ollut liiketoimintakiellossa jo 27. huhtikuuta 2017 lähtien.

Belizen kansainvälinen finanssivalvonta (IFSC) julkaisi 29. toukokuuta 2017 varoituksen OneLife Network Ltd -yhtiöstä kertoen, että se on toiminut laittomasti ilman asianmukaisia finanssialan lisenssejä ja sen kaikki laiton liiketoiminta on keskeytettävä. Helmikuussa 2017 Saksan finanssivalvonta, BaFin, käynnisti tutkinnan OneCoinista. Huhtikuussa 2017 he jäädyttivät 29 miljoonan euron varat, jotka oli sijoitettu OneCoiniin liittyviin yrityksiin. 27. huhtikuuta 2017 BaFin kielsi OneCoin-kryptovaluutan käyttämisen ja asetti yritykset OneCoin Ltd, OneLife Network Ltd ja One Network Services Ltd liiketoimintakieltoon Saksassa.

23. huhtikuuta 18 OneCoin-rekrytilaisuuden järjestäjää pidätettiin Intiassa osallisuudesta laittomaan pyramidipeliin. OneCoinin kauppaaminen ja promootiotoiminnat ovat asetettu pannaan myös muun muassa Italiassa. 30. syyskuuta 2015 Bulgarian pankkivalvontaviranomainen FSC (Financial Supervision Commission) varoitti uusien kryptovaluuttojen potentiaalisesta riskistä käyttäen OneCoinia esimerkkinä.

Suomen keskusrikospoliisi aloitti yhtiön toiminnan tutkimisen vuonna 2015. Suomessa OneCoin on aiheuttanut viisi törkeän petoksen ja kaksi petoksen esitutkintaa poliisille 2022 mennessä. Ne eivät olleet vielä 2022 kesällä edenneet syyteharkintaan. Perusmuotoiset petokset ehtivät vanheta, ennen kuin viranomaiset ehtivät nostaa syytteen. Törkeän petoksen epäilyt eivät olleet vielä 2022 vanhentuneet. Poliisi on kuitenkin keskeyttänyt niiden tutkinnan. Verottajalle ilmoittamattajätetyistä OneCoin-provisiosta on nostettu 12 esitutkintaa veropetoksesta, joista osa on johtanut syytteisiin.

Suomessa muun muassa tietokirjailija Petteri Järvinen on arvioinut yhtiön olevan pyramidihuijaus.

 OneCoin Suomessa 
OneCoinin toiminnassa on näkyvästi ollut mukana suomalaisia, muun muassa sitä eri maissa markkinoinut Kari Wahlroos (k. marraskuussa 2024Viisi Koivistoinen, Virtuaalivaluutta­huijauksesta tunnettu Kari Wahlroos on kuollut Yle.fi uutiset 25.11.2024, viitattu 25.11.2024) sekä Suomen maajohtajan tittelillä edustava Tommi Vuorinen. Wahlroos on tienannut OneCoinia markkinoimalla useita miljoonia euroja vuodessa. Vuoden 2016 alkupuolella OneCoin sanoi toiminnassaan olevan mukana yli 17 000 suomalaista.

Vuoden 2015 keväällä poliisihallituksen alainen arpajaishallinto teki OneCoinista tutkintapyynnön keskusrikospoliisille, koska se epäili sitä pyramidihuijaukseksi, eli sen toiminta perustuu myöhemmin mukaan liittyvien suorittamiin maksuihin, eikä niinkään toiminnan tuottoon. Poliisihallitus kertoo monen kansalaisen olleen yhteydessä poliisiin OneCoinin takia. Keskusrikospoliisi teki syksyllä 2015 päätöksen, että OneCoinin toiminnasta Suomessa ei ole edellytyksiä aloittaa esitutkintaa.

Keskusrikospoliisi kehotti tiedotteessaan erityiseen varovaisuuteen tämänkaltaisten palveluiden hankinnassa. Poliisin mukaan yhtiön pankkitilille on Suomesta maksettu huomattavia summia koulutuspaketeista. Keskusrikospoliisin käsityksen mukaan lupaukset ylisuurista tuotto-odotuksista eivät ole realistisia.

Pohjanmaan poliisilaitos aloitti kesällä 2017 rikostutkinnan Onecoiniin liittyvien talousrikosten osalta. Taustalla on useita rikosilmoituksia, joita on tehty vuonna 2017. Verovirasto on yksi rikosilmoitusten tekijöistä. 

Neljää suomalaista epäillään veropetoksista ja yhtä heistä myös rahanpesusta.

Tietokirjailija Petteri Järvinen julkaisi aiheesta vuonna 2020 kirjan OneCoin – suuri bittirahahuijaus. Hänen mukaansa kyseessä on uhrimäärältään mahdollisesti Suomen kaikkien aikojen suurin huijaus, jonka uhreja on arviolta jopa 30 000. Järvinen luonnehtii Kari Wahlroosia ja Tommi Vuorista karismaattisiksi ja manipulointikykyisiksi puhujiksi.

 Markkinoinnissa käytettyjä lupauksia  
 Kauppapaikat: 30 % 
OneCoin ilmoitti uutissivustollaan 12. lokakuuta 2015, että ”OneCoin-kauppapaikat aukeavat, kun 30 prosenttia OneCoineista on louhittu”. Tällöin OneCoineista oli louhittu 16 prosenttia. Saman julkisti maajohtajan tittelillä edustava Tommi Vuorinen, joka myös lupasi, että ”kesään 2016 mennessä kauppoja on vähintään 50 000.”OneCoin uutiset: päiväyskohta 12.10.2015  Viitattu 9.7.2016 1. helmikuuta 2016 ilmoitettiin, että ”OneCoin-kolikoita on nyt louhittuna... noin 25 prosenttia.”OneCoin uutiset: päiväyskohta 1.2.2016  Viitattu 9.7.2016 30 prosentin raja alkuperäisestä 2,1 miljardista kolikosta eli 630 000 000 täyttyi 18. huhtikuuta 2016.Onecoin 30 prosenttia kolikoista. 

 Vapaasti vaihdettavaksi: 50 % 
Lupauksen mukaan kun puolet eli 50 prosenttia OneCoineista on louhittu, avataan OneCoin-pörssi kaikkien halukkaiden käyttöön. Samalla avataan mahdollisuus myydä tuotteita verkostossa käyttäen OneCoineja maksuvälineenä.OneCoin uutiset: Missä voin käyttää Onecoineja?  Määrän oli laskettu täyttyvän noin alkuvuodesta 2017.

 Lähdekoodi: 80 % 

Yhtiö on luvannut vapauttaa louhinnan lähdekoodin julkiseksi, kun 80 prosenttiaOnecoinuutiset:  Mikä on kryptovaluutta?  Viitattu 10.7.2016 2,1 miljardistaOneCoin Finland: Kysymyksiä ja vastauksia OneCoinista on louhittu, minkä kerrottiin olevan lopullinen määrä noin vuonna 2017 tai 2018. 

OneCoin-kolikoiden määrä nostettiin kuitenkin 57,1-kertaiseksi – 120 miljardiin kolikkoon – toukokuussa 2016, alkaen 1. lokakuuta 2016, jolloin uuden lohkoketjun louhinnan on määrä alkaa.New development OneCoin OneLife Network DR. RUJA in COINRUSH ONECOIN GLOBAL EVENT IN LONDON (June 11, 2016). Youtube

 Maksukortit 

OneCoin Mastercard -kortti lanseerattiin Macaossa 27. syyskuuta 2015. Kortin luvattiin tulevan maailmanlaajuiseen käyttöön vuonna 2016, jolloin OneCoineja olisi voinut käyttää ”vaikka lähikaupassa”.Onecoinuutiset:  Missä voin käyttää Onecoineja?  Viitattu 10.7.2016 OneCoiniin liittyneet saattoivat saada 100 euroa maksaneen OneCoin Mastercard -debitkortin, joka osoittautui prepaid-kortiksi, johon kelpasivat vain eurot. Maaliskuussa 2016 OneCoin ilmoitti, ettei uusia kortteja enää myönnetä, ja peruutti vanhojen korttien kelpoisuuden maksuvälineenä.Mastercard denounce OneCoin. 23.6.2016. Viitattu 10.7.2016.

OneCoin ilmoitti 10. toukokuuta 2016 lanseeraavansa kiinalaisen UnionPay-maksukortin.Onecoin to issue unionpay cards. 10.5.2016 Archive.is. UnionPayn lehdistötiedotteen mukaan heillä ei ole mitään tekemistä OneCoinin niin sanotun kryptovaluutan kanssa.UnionPay Statement.  Unionpayintl 2016-06-28. Viitattu 13.8.2016.

 Kolikoiden omistus 
Bitcoinissa ja muissa laillisissa kryptovaluutoissa kolikoiden varallisuutta hallinnoi niiden omistaja. 

OneCoinin ”kolikkojen” väitetään olevan matemaattiseen algoritmiin sidottua kryptovaluuttaa, joita OneCoin hallitsee ja jotka voidaan takavarikoida niiden omistajalta mikäli omistaja levittää valheellista tietoa yhtiöstä. Useat sijoittajat ovat saaneet huomata tämän, kun heidän tilinsä on jäädytetty ilman varoitusta. OneCoin steals “thousands of dollars” from another affiliate. 22.7.2016. Viitattu 25.7.2016.

Tilin haltija voi tulouttaa korkeintaan 1,5 prosenttia kolikoistaan päivässä fiat-rahaksi. Siirron käsittelymaksu oli aluksi 15 euroa, mutta tuplaantui kolmeenkymmeneen euroon heinä-elokuun vaihteessa 2016.Onecoin infobase.  

Kolikoiden haltijat voivat halutessaan laittaa niitä Coinsafe-tilille vuodeksi tai kahdeksi, jolloin niille saa 10–12 prosentin koron, joka maksetaan OneCoineina.CoinSafe: OneCoin’s latest ploy to trap invested funds.

 Lähteet 

 Kirjallisuutta 


 Aiheesta muualla 
OneCoin-sivusto. 
OneCoinin maajohtaja aivan hiilenä pyramidihuijausväitteistä – ”Paviaanit hiljaa” (video). RadioRock. 15.6.2015.
 Järvinen, Petteri: Havaintoja digimaailmasta: OneCoin – verkostohuijaus kryptovaluutalla.
Behind MLM. 
The Missing Cryptoqueen BBC:n podcast-sarja aiheesta

Luokka:Huijaukset
Luokka:Verkostomarkkinointi